Награда

„Бизнес анализ проект на годината“ 2021

Формуляр за кандидатстване

*Срок за подаване на предложения: 31.03.2022 г.*

# Въведение

Наградата „Бизнес анализ проект на годината“ вече е традиция. Организатор за трети пореден път е Българската секция на Международния институт по бизнес анализ (IIBA) - IIBA България. Целта е, чрез нея да се оценят груповите или индивидуални постижения в областта на бизнес анализа и да се отличат онези експерти, които прилагат високи стандарти в своята професия.

В надпреварата участват проекти, включващи дейности в областта на бизнес анализа. За „проект“ се приема и продукционна версия (production release) на софтуерен или друг вид продукт.

Наградата е отворена за всички професионалисти, които прилагат бизнес анализ практики в своята работа, независимо от формалното наименование на тяхната роля: бизнес анализатор, бизнес системен анализатор, системен анализатор, анализатор на данни, анализатор на процеси, бизнес архитект, архитект на решения, продуктов мениджър, product owner и други.

Не бъдете скромни! Много от бизнес анализаторите имат нужда от позитивен пример в нелекото начинание да позиционират професията в тяхната организация и да получат признанието, което заслужават.

Всяка година IIBA България определя три основни критерия, по които ще се състезават проектите. За 2021-ва година това са:

**Колаборация:**

* Как екипът, отговорен за БА взаимодейства с други заинтересовани страни (екипи, колеги, клиенти и др.) за постигане на стойност?

**Роля на бизнес анализа:**

* Как развихте и утвърдихте признаването на ролята на БА във вашата организация?

**Иновация:**

* Как ефективно приложихте съвременни иновативни БА методи в проекта?

**Стремежът към непрекъснато професионално развитие** и **приносът към развитие на общността от на бизнес анализаторите** са допълнителни постоянни критерии за оценка.

Наградата „Бизнес анализ проект на годината“ 2021 ще бъде спечелена от един проект. Проектът-победител ще бъде избран от пет номинации, а проектните резюмета ще бъдат публикувани на интернет страницата на IIBA България <https://sofiabg.iiba.org/>.

# Контактни данни

Моля, попълнете данните по-долу, така както искате да се появят в евентуална публикация:

|  |  |
| --- | --- |
| **Име и фамилия:** |  |
| **Длъжност:** |  |
| **Организация:** |  |
| **Телефон:** |  |
| **Електронна поща:** |  |

# Данни за кандидатурата

*В своя „Формуляр за кандидатстване“, трябва да опишете избрания проект, експертите от екипа за бизнес анализ, които участват в него и техните роли, за които да илюстрирате компетенции и принос по трите показателя за 2021 г. и по постоянните критерии: непрекъснато професионално развитие и принос към развитие на общността от хора, които прилагат бизнес анализаторски практики.*

*Вашите отговори трябва да са не по-дълги от 400 думи за всеки въпрос, освен ако не е посочено друго.*

## Описание на проекта

Опишете проекта, на който базирате своята кандидатура за награда „Бизнес анализ проект на годината“ 2021 (до 80 думи, по начина, по който бихте искали да се публикува, ако проектът бъде номиниран):

## Експерти, прилагащи бизнес анализаторски практики и роля в проекта

Избройте членовете на екипа за бизнес анализ и ролите им в проекта (накратко):

## Колаборация

Как екипът, отговорен за БА взаимодейства с други заинтересовани страни (екипи, колеги, клиенти и др.) за постигане на стойност?

## Утвърждаване на ролята на бизнес анализа

Как развихте и утвърдихте признаването на ролята на БА във вашата организация?

## Иновация

Как ефективно приложихте съвременни и иновативни методи, свързани с изпълнението на задачите по бизнес анализ

## Непрекъснато професионално развитие

Какви нови умения в областта на бизнес анализа развихте през 2021-ва година, какви нови техники овладяхте и как?

## Развитие на общността на бизнес анализаторите

Какви стъпки сте предприели през 2021-ва година за развитие на общността на професионалистите, ангажирани с бизнес анализ (глобално, в България, в своята компания или професионален кръг)?

# Биографии и снимки

Опишете кратка биография на всеки от членовете на екипа по бизнес анализ в проекта (до 80 думи) и предоставете снимки, с която искате да се представи екипа, в случай, че проектът бъде номиниран:

# Препоръки

Кандидатите трябва да предоставят препоръка от клиент(и) на описания проект или от ръководител в организацията, от чието име са работили по проекта, които удостоверяват предоставената информация във „Формуляра за кандидатстване“. Препоръките се дават под формата на декларация на поддръжника в раздел 7.2.

# Оценка

Формулярът за кандидатстване трябва да бъде попълнен и изпратен на адрес на електронна поща info@sofiabg.iiba.org най-късно до 31-ви март 2022 г.

Жури ще разгледа всички изпратени формуляри и ще избере пет номинирани финалисти. Те ще бъдат обявени на Интернет страницата на IIBA България: <https://sofiabg.iiba.org/>.

Финалистите ще имат възможност да представят своите кандидатури в 30 минутно интервю, което ще се проведе онлайн през месец април. Наградата ще бъде оповестена на събитие на IIBA България и на страницата https://sofiabg.iiba.org/.

Кандидатите могат да предоставят допълнителна документация в подкрепа на предоставената във формуляра информация.

# Условия за участие в наградата „Бизнес анализ проект на годината“ 2021

* Всеки формуляр трябва да бъде предоставен по електронен път на адрес на електронна поща info@sofiabg.iiba.org най-късно до 31-ви март 2022 г.
* Проектите, с които се кандидатства трябва да са завършени през 2021-ва година.
* Решението на журито е окончателно. Журито няма да предоставя обратна връзка на кандидатите по време на номинирането и оценяването на проектите.
* IIBA България не поема никакви задължения относно разходите на кандидатите при кандидатстването и в оценителния процес.
* Предоставената информация ще се използва с оглед провеждането на Награда „Бизнес анализ проект на годината“ 2021. Данните за петте номинирани проекта и участващите в тях екипи, предоставени в раздели 2 и 3 от формуляра ще бъдат публикувани на Интернет страницата на IIBA България и други медии.
* Кандидатите, чиито проекти бъдат номинирани, ще имат възможност да ги представят на събитие, организирано от IIBA България.
* Подаването на формуляра за кандидатстване, провеждането на интервюто с журито и представянето на проекта, ако бъде номиниран, може да се извърши на български или на английски език – по избор на кандидатите.

# Декларации

## Декларация на кандидата

Запознат съм и приемам условията за участие в наградата „Бизнес анализ проект на годината“ 2021 г.

При запитване от Журито, ще предоставя допълнителна информация и доказателства за данните от формуляра.

Данните във формуляра отговарят на истината и съм оторизиран да ги предоставя.

Съгласен съм данните, предоставени в раздели 2 и 3 от формуляра да бъдат публикувани на Интернет страницата на IIBA България и други медии.

|  |  |  |  |
| --- | --- | --- | --- |
| **Имена и подпис:** |  | **Дата:** |  |

## Декларация на поддръжника

Ние удостоверяваме, че предоставената във формуляра информация е вярна и че кандидатът заслужава да бъде оценен за Награда „Бизнес анализ проект на годината“ 2021.

|  |  |
| --- | --- |
| **Имена и подпис на поддръжника:** |  |
| **Електронна поща на поддръжника:** |  |
| **Качество, в което поддържате кандидата** |  |

За въпроси по отношение на формуляра за кандидатстване можете да се обръщате към info@sofiabg.iiba.org.